"Setswana Puotlaleletso ya Ntlha (FAL)/P1 3 DBE/Ngwanaitseele 2022 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. TEMANA A LETSATSI LA BOSETŠHABA LA BAOKI 1 Letlha la 12 Moranang ke letsatsi la Bosetšhaba la baoki. Ke ka ntlha eo ba makasine wa Bona ba boneng go le botlhokwa go etela baoki ba babedi ba kwa bookelong jwa Netcare Umhlanga kwa porofenseng ya KwaZulu-Natala go bona dintlha tse di botlhokwa ka ga tiro e e masisi e. 2 Go tloga ka 2003 Brian e ntse e le mongwe wa baoki ba ba dirang ka 5 bana. 'Ke ne ke eleditse thata go nna ngaka fela ke ne ke se na madi a a lekaneng go ka duelela dithuto tsa Yunibesithi.' A, ke mafoko a gagwe. 'Morago ga go rupelelwa jaaka Mothusi wa mooki ke ne ka ikgolaganya le Netcare, mme ka tsweletsa dithuto tsa go itlhabolola go nna mooki.' 3 Batho ba le bantsi fa e le lwa ntlha ba kopana le Brian Khambule ba 10 gakgamalela ntlha ya gore ke mooki. Brian ke monna yo moleele yo o kwenneng e bile o ka mo akanyetsa go ka nna motshameki wa kgwele ya dinao le matsogo, e seng sepe fela ka balwetse. Fa o mo lebile jaaka a tla bo a dirisana le balwetse ba bannye o lemoga ka bonako gore ke motho yo o bonolo, yo o kutlwelobotlhoko, ka jalo o ne a le maleba mo tirong e a 15 e itlhophetseng. 4 Ditiro tsa ga Brian di akaretsa go naya balwetse melemo, dijo, go ba alololela le go thusa baoki ba bagolwane ka kemo ya tiro tota le dingaka. Se se botlhokwa ke gore Brian ka gale o teng go ka gomotsa bana ba ba ka bong ba na le letshogo kgotsa ba le mo ditlhabing. Ka dinako dingwe 20 go nna bosula thata fa ngwana a tlhokafala, fa ka dinako dingwe go nna botoka fa ngwana yo o lwalang thata a fola, mme a boela gae a nonofile e bile a itekanetse. 5 'Ke nna motlotlo tota fa ke kgonne go thusa a le mongwe fela go fola. Se, ke se booki bo leng ka ga sone.' O ne a konotetsa mafoko jalo. Sister 25 Pearl Mdluli o dira kwa phaposing ya balwetse ba ba kgarakgatshegileng maikutlo. E ke nngwe ya diphaposi tse ka gale go leng mo lebelong go thusa balwetse ba ba tlisiwang ke sepalangwa sa balwetse sa tshoganyetso. Karolo ya balwetse ba ba duleng dikgobalo ke nngwe ya diphaposi tse Pearl a dirang mo go tsona. 30 6 Pearl o iphitlhela a dira ka bana ba ba gotlholang go fitlha ka batswasetlhabelo ba dithunya, dikotsi tsa tsela le tse dingwe. 'Ke ne ke le motho yo o ratang go dira kwa phaposing ya balwetse ba ba kgarakgatshegileng maikutlo ka jalo ke ne ka itumela tota fa phatlatiro e tswa koo.' A, ke mafoko a ga Pearl yo o weditseng dithuto tsa gagwe tsa 35 booki ka 2003. Kwalololo e ileditswe Phetla"